stanford-oval/wikipedia huggingface dataset:
קיוסטנדיל

| --- | --- |
סמל קיוסטנדילסמל קיוסטנדיל

מבט על קיוסטנדיל והר קוניאבו
 מדינה:  בולגריה בולגריה
 מחוז:  קיוסטנדיל
 ראש העיר:  פטר גאורגייב פאונוב
 תאריך ייסוד:  המאה ה-4 לספירה
 שטח:  28.72 קמ"ר
 גובה:  513 מטרים
 אוכלוסייה:  ‏
  ‑ בעיר:  61,566 (15 ביוני 2024)
 קואורדינטות:  42°17′N 22°41′E﻿ / ﻿42.283°N 22.683°E﻿ / 42.283; 22.683
 אזור זמן:  UTC +2
 http://www.kustendil.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קיוסטנדיל(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קיוסטנדיל(למפת מחוז קיוסטנדיל רגילה) דופניצה בובוב דול ספרבה בניה קוצ'רינובו פרניק סופיה מחוז סופיה  בלגואבגרד מקדוניה הצפונית  סרביהקיוסטנדיל(למפת מחוז קיוסטנדיל מוגדלת) דופניצה בובוב דול ספרבה בניה קוצ'רינובו פרניק סופיה מחוז סופיה  בלגואבגרד מקדוניה הצפונית  סרביהקיוסטנדיל  he tabBackground:;tabBorder:#aaa;defaultTab:0;
החמאם בעיר קיוסטנדיל
רחוב בעיר - ציור של יוזף אוברבאואר מ-1908
קיוסטנדיל (בבולגרית: Кюстендил) היא עיר ספר במערב בולגריה ובירת מחוז קיוסטנדיל בבולגריה. העיר ממוקמת 90 קילומטרים מדרום-מערב לבירה סופיה. שמה המודרני נגזר משמו של שליט (דספוט) החבל המקומי קונסטנטין דראגאש, אשר היה ממוצא סרבי ושלט באזור מ-1379 ועד 1395. העיר וסביבותיה שופעות מעיינות מים חמים, המושכים אליה תיירות מרפא. העיר שוכנת למרגלות הר אוסוגובו, המתנשא לגובה של 2,251 מטרים וחוצה אותה נהר באנסקה. קיוסטנדיל מרוחקת 22 ק"מ מגבול מקדוניה הצפונית. בסמיכות אליה מצויים שרידי מצודה מתקופת האימפריה הרומית ובה מרחצאות, בתי תפילה ורצפות פסיפס, המתוארכות למאה ה-1.
היסטוריה

יישוב תראקי הוקם במקום במאה ה-5 לפנה"ס כחלק מהממלכה התראקית. ב-279 לפנה"ס נכבש האזור על ידי פיליפוס השני מלך מוקדון והוא הפך המקום למצודה, אשר כללה אתר מרחצאות מרפא ומרכז מסחר אזורי. ב-46 נכבש האזור על ידי האימפריה הרומית והפך רשמית לפרובינקיה. בתקופת שלטונו של הצאר קאלויאן, שליט האימפריה הבולגרית השנייה, נכבשה העיר וסופחה לאימפריה. בתחילת המאה ה-11 מוזכרת העיר בשמה הסלאבי הקדום Velbazhd, במסמכים מתקופת הקיסר הביזנטי בסיליוס השני. ב-1330 נערך בפאתי העיר קרב מכריע במהלכו הביסו צבאות הממלכה הסרבית את האימפריה הבולגרית וכבשו את העיר. הקרב שינה את יחסי הכוחות בבלקן, בין הסרבים, הבולגרים והביזנטים.
ב-1372 כבשו צבאותיו של הסולטאן מוראט הראשון את העיר והיא הפכה חלק מהאימפריה העות'מאנית. העיר וסביבתה הוכרזו כנפה (סנג'ק) עות'מאנית כחלק ממחוז (איילט) רומליה. ב-1690 כבשו חיילי הצבא האוסטרי את העיר לזמן קצר, אך הם גורשו על ידי צבאותיו של הסולטאן סולימאן השני. ב-1737, במהלך המלחמה העות'מאנית-רוסית, שוב הגיעו כוחות אוסטריים לפאתי העיר, אך הם נהדפו על ידי כוחותיו של הסולטאן מהמוט הראשון. ב-29 בינואר 1878, במהלך המלחמה העות'מאנית-רוסית (1877–1878) נכבשה העיר על ידי צבא האימפריה הרוסית ולאחריה נכללה בשטח נסיכות בולגריה אשר לאחר מכן הפכה למדינת הלאום הבולגרית. בשנת 1909 נבנתה מסילת הרכבת לעיר הבירה סופיה וקיוסטנדיל הפכה למרכז מסחרי ותעשייתי בעיקר בתחום המזון והמרפא. בימינו ממצבת עצמה העיר בעיקר כעיר תיירותית בתחום מרחצאות המרפא, האתרים ההיסטוריים הרבים שבסביבתה והכנסיות שובות העין.
אקלים

בקיוסטנדיל שורר אקלים ממוזג וברצועה צרה לאורך נהר סטרומה ישנם מאפייני אקלים ים תיכוני. הטמפרטורה השנתית הממוצעת היא 11.2oc וערכי הקיצון נעים ממינוס 0.8oc בינואר ועד 21.8oc ביולי. כמות המשקעים שנתית הממוצעת עומדת על 624 מילימטרים וישנם 42 ימים מושלגים בממוצע לשנה.
דמוגרפיה

במהלך שנות ה-90 ירדה כמות האוכלוסין בעיר בשיעור של 11.5%. הקיטון נבע בעיקר מהגירת עבודה מהעיר בשל המשבר הכלכלי החריף שחוותה בולגריה בשנים הראשונות שלאחר קריסת המשטר הקומוניסטי. בעשור הראשון של המאה ה-21 קיימת יציבות בכמות האוכלוסין. הגם ששיעור התמותה עולה על שיעור הילודה, קיימת מגמת הגירה חיובית לעיר.
כלכלה

קיוסטנדיל היא מרכז תעשייה קלה בתחום הטקסטיל, צעצועים, הלבשה והנעלה וכן משקאות חריפים. בראשית המאה ה-21, גדל בשיעור ניכר חלקה של התיירות בתוצר המקומי הגולמי. בשטחי הרשות המקומית קיימת חקלאות מפותחת בעיקר בתחום גידולי פירות שונות ותעשיית שימורים נלווית. קיוסטנדיל נודעת בבולגריה גם בייצור פירות יבשים.
הקהילה היהודית

קהילה יהודית התקיימה בעיר קיוסטנדיל מתקופת מהמאה ה-16, ראשית התקופה העות'מאנית. בהמשך הגיעו מגורשי ספרד ופליטים יהודים מבלגרד והקהילה קיבלה צביון ספרדי. מקרב בני העיר נמנו סוחרים עשירים שהפכו לא אחת למטרה לכנופיות פורעים ושודדים, בעיקר בשלהי המאה ה-18 וראשית המאה ה-19, עת התגבר תהליך נסיגתה של האימפריה העות'מאנית.
לאחר מלחמת הבלקן השנייה הגיעו לעיר פליטים יהודים רבים והעלו את כמות בני הקהילה לכדי 2,761 נפשות. בעיר פעל בית ספר יהודי יסודי ובקרב בני הקהילה נרשמה פעילות קומוניסטית ענפה לצד פעילות ציונית. במהלך מלחמת העולם השנייה הייתה העיר וקהילתה היהודית זירת מפתח בסיפור הצלתם של יהודי בולגריה מגירוש אל מחנות ההשמדה. מרבית בני הקהילה עלו למדינת ישראל לאחר הקמתה.
ערים תאומות

ארצות הברית קוקו ביץ', פלורידה, ארצות הברית
סרביה לסקובאץ, סרביה
רוסיה קלינצי, רוסיה
קטת

קַטָּת (במקורות חז"ל: קטינית, קטנית, קטנתא) הוא שמה של עיר מקראית בתחום נחלת שבט זבולון, אשר המשיכה להתקיים גם בתקופת המשנה והתלמוד.
היישוב נזכר בספר יהושע בתיאור נחלת שבט זבולון במערב עמק יזרעאל, בין היתר לצד הערים נהלל, שמרון, ידאלה ובית לחם: ”וְקַטָּת וְנַהֲלָל וְשִׁמְרוֹן וְיִדְאֲלָה וּבֵית לָחֶם”. בתרגום השבעים מובא השם בצורה "קטנת".
בספר שופטים נזכר כי בני שבט זבולון לא הורישו את יושבי נהלל וקִטְרוֹן, ויש הסבורים כי הכוונה לאותה העיר. עם זאת, קטרון זוהתה בידי חז"ל עם ציפורי, בעוד שקטת זוהתה בידי חז"ל עם עיירה בת תקופתם בשם קטינית: ”וקטת – קטינית, ונהלל – מהלול, ושמרון – סימונייה, ויראלה – חורייה, בית לחם - בית לחם צרייה”.
במסכת סוטה במשנה ובתוספתא נזכר חכם בשם אבא יוסי איש קטנית: ”משמת אבא יוסי בן קטנית איש קטנתא נתקטנה חסידות מישראל”.
במדרש תנחומא נזכר אתר בשם קוטנת של ציפורי.
אחד הזיהויים שהוצע ליישוב הקדום הוא בח'רבת קטינה שבין רמות מנשה ורכס הכרמל, בסמוך למחלף עין תות. זיהוי אחר, אותו הציע זאב ארליך, המסתמך בין היתר על הקרבה לבית לחם הגלילית, נהלל ושמרון, הנזכרות לצד קטת במקרא ובמקורות חז"ל, הוא בחורבה הקרויה ח'רבת קיסי, בדרום היישוב בית זרזיר שבגליל התחתון, בה נתגלו מספר מערכות מסתור, ייתכן מתקופת מרד גאלוס, ואשר מדרום לה נתגלתה כתובת תחום שבת.
לקריאה נוספת

זאב ארליך וינון שבטיאל, כתובת שבת ומערכת המסתור של חורבת קיסי, על אתר, ביטאון לענייני ארץ ישראל במקורות, גיליון יט, כסלו תשע"ז, עמ' 5 - 23.
בנימין מזר, אנציקלופדיה מקראית – אוצר הידיעות של המקרא ותקופתו, כרך ז', ירושלים תש"ן, עמ' 118.
הערות שוליים

↑  ספר יהושע, פרק י"ט, פסוק ט"ו.
↑  ספר שופטים, פרק א', פסוק ל'.
↑  תלמוד בבלי, מגילה, ו, א.
↑  תלמוד ירושלמי,מגילה, פ"א ע"א.
↑  משנה, סוטה, פ"ט מט"ז, תוספתא, סוטה, פט"ו, ה"ב.
↑  מדרש תנחומא (בובר) נח ב, עמ' 29.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
קית' אסקינס

| --- | --- |
אין תמונה חופשית
 לידה:  15 בדצמבר 1967 (בן 56) את'נס, ארצות הברית 
 עמדה:  סמול פורוורד, קלע 
 גובה:  2.01 מטרים
 מכללה:  אוניברסיטת אלבמה
 דראפט:  לא נבחר, 1990
 קבוצות כשחקן
 1990–1999:  מיאמי היט
 קבוצות כמאמן
 1999–2013:  מיאמי היט (עוזר מאמן)
 הישגים כמאמן
 3 זכיות באליפות ה-NBA (כעוזר) (2006, 2012, 2013)
 
קית' ברנרד אסקינס (באנגלית: Keith Bernard Askins; נולד ב-15 בדצמבר 1967) הוא כדורסלן אמריקאי לשעבר, ששיחק בכל הקריירה שלו במיאמי היט.
קריירת כדורסל

לאחר ששיחק באוניברסיטת אלבמה, חתם אסקינס במיאמי היט מליגת ה-NBA ב-1990, לקראת עונתו השלישית של המועדון בליגה, לאחר שלא נבחר בדראפט 1990. אסקינס ניחן ביכולת לשמור על מספר עמדות, היה לאורך כל הקריירה מחליף במיאמי ונודע כמומחה הגנתי. אסקינס פרש ב-1999 לאחר שנופה מהקבוצה. בסך הכול לאורך הקריירה קלע 1,852 נקודות והוריד 1,428 ריבאונדים.
מיד לאחר פרישתו, הצטרף אסקינס לצוות האימון של ההיט, ושימש עוזר מאמן תחת פט ריילי ותחת אריק ספולסטרה, כשבאמתחתו שלושה תוארי אליפות כעוזר מאמן. בספטמבר 2013, הועבר לתפקיד מנהל הסקאוטינג של הקבוצה.
ב-7 במאי 2022 זכה למקום בהיכל התהילה של הספורט באלבמה.
חיים אישיים

אסקינס הוא בוגר לימודי שיווק באוניברסיטת אלבמה, ומתגורר כיום באל פאסו עם אשתו ושני ילדים תאומים.
סטטיסטיקות קריירה > בליגת ה-NBA > עונה סדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1990/1991 | מיאמי | 39 | 1 | 6.8 | 0.420 | 0.240 | 0.480 | 1.7 | 0.5 | 0.4 | 0.3 | 2.2 |
| 1991/1992 | מיאמי | 59 | 4 | 14.3 | 0.410 | 0.342 | 0.703 | 2.4 | 0.6 | 0.7 | 0.3 | 3.7 |
| 1992/1993 | מיאמי | 69 | 1 | 13.6 | 0.413 | 0.338 | 0.725 | 2.9 | 0.4 | 0.4 | 0.4 | 3.3 |
| 1993/1994 | מיאמי | 37 | 0 | 8.6 | 0.409 | 0.190 | 0.900 | 2.2 | 0.4 | 0.3 | 0.0 | 2.3 |
| 1994/1995 | מיאמי | 50 | 5 | 17.1 | 0.391 | 0.269 | 0.807 | 4.0 | 0.8 | 0.7 | 0.3 | 4.6 |
| 1995/1996 | מיאמי | 75 | 14 | 25.3 | 0.402 | 0.418 | .789 | 4.3 | 1.6 | 0.6 | 0.8 | 6.1 |
| 1996/1997 | מיאמי | 78 | 30 | 22.7 | 0.433 | 0.401 | 0.672 | 3.5 | 1.0 | 0.7 | 0.2 | 4.9 |
| 1997/1998 | מיאמי | 46 | 12 | 14.8 | 0.320 | 0.284 | 0.632 | 2.2 | 0.6 | 0.3 | 0.4 | 2.4 |
| 1998/1999 | מיאמי | 33 | 13 | 12.6 | 0.323 | 0.276 | 0.625 | 1.3 | 0.3 | 0.5 | 0.1 | 1.6 |
| קריירה |  | 486 | 80 | 16.4 | 0.401 | 0.355 | 0.717 | 2.9 | 0.8 | 0.6 | .3 | 3.8 |
סטטיסטיקות קריירה > בליגת ה-NBA > פלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1991/1992 | מיאמי | 3 | 0 | 16.0 | .455 | .600 | 0.000 | 3.0 | 1.0 | 0.3 | 0.0 | 4.3 |
| 1993/1994 | מיאמי | 1 | 0 | 6.0 | 0.000 | – | – | 1.0 | 0.0 | 0.0 | 0.0 | 0.0 |
| 1995/1996 | מיאמי | 3 | 0 | 16.0 | 0.364 | 0.333 | 1.000 | 2.7 | 0.7 | 0.3 | 0.0 | 4.3 |
| 1996/1997 | מיאמי | 12 | 0 | 12.2 | 0.435 | 0.500 | 1.000 | 2.3 | 0.6 | 0.3 | 0.2 | 2.5 |
| 1997/1998 | מיאמי | 4 | 0 | 14.5 | 0.286 | 0.200 | – | 1.8 | 0.3 | 0.5 | 0.0 | 1.3 |
| 1998/1999 | מיאמי | 4 | 0 | 6.8 | 0.000 | 0.000 | – | 1.0 | 0.0 | 0.5 | 0.3 | 0.0 |
| קריירה |  | 27 | 0 | 12.3 | 0.368 | 0.387 | 0.778 | 2.1 | 0.5 | 0.3 | 0.1 | 2.3 |
הערות שוליים

↑  Wait-Watchers: Curry simmers for Heat call; ESPN, January 17, 2012
↑  Haslem closing in on Heat rebound record; Sports Illustrated, November 20, 2012
↑  Heat announce front office promotions; NBA.com, September 28, 2013
↑  Crimson Tide Men’s Basketball Great Keith Askins Inducted Into Alabama Sports Hall of Fame Saturday Night, University of Alabama Athletics, ‏2022-05-07 (באנגלית); Rolltide.com, May 9, 2022
↑  Bio: KEITH ASKINS, www.nba.com (באנגלית); Nba.com, Jul 30, 2020
צבי הירש רבינוביץ

| --- | --- |
הרב צבי הירש רבינוביץ
הרב צבי הירש רבינוביץ
 לידה:  1848 תר"ח ניאסוויז', בלארוס 
 פטירה:  12 בינואר 1910 (בגיל 62 בערך) ב' בשבט תר"ע קובנה, האימפריה הרוסית 
 מדינה:  ליטא 
 תקופת הפעילות:  ?–1910 
 תחומי עיסוק:  חושן משפט, הלכה
 רבותיו:  רבי יצחק אלחנן ספקטור (אביו)
 אב:  יצחק אלחנן ספקטור 
 
קברו של רבי צבי הירש רבינוביץ לצד קבר אביו, רבי יצחק אלחנן ספקטור
רבי צבי הירש רבינוביץ (תר"ח 1848, ניאסוויז' - ב' בשבט תר"ע, 12 בינואר 1910, קובנה) היה רב ליטאי, רבן של מיטאו וקובנה, מגדולי מתנגדי תנועת המוסר ומייסד ישיבת כנסת בית יצחק. בנו של רבי יצחק אלחנן ספקטור.
ביוגרפיה

נולד בשנת תר"ח לרב יצחק אלחנן ספקטור בעת שכיהן כרבה של ניאסוויז'. למד תורה מאביו, אך לא רצה לשאת במשרה רבנית ועסק במסחר, כשבמקביל היה עוזרו האישי של אביו בכל ענייני הרבנות. נישא לחיענא בת מאיר סאלץ מסלצניק שבמחוז וילנה.
בשנת תרל"ה פרסם אביו בכתב העת הלבנון פסק הלכה האוסר את השימוש באתרוגי קורפו לקיום מצות ארבעת המינים בחג הסוכות. במהלך הפולמוס שהתעורר בעקבות הפסק המחמיר, שהועיל לפרדסני ארץ ישראל, אך עורר התנגדות של רבנים אחרים שסברו כי השימוש באתרוגים אלו מותר, יצא לאור קונטרס בשם "תוכחת מגולה" התוקף את המתירים. על הקונטרס חתום אדם בשם בדוי ”משה רם, נין ונכד להגאון בעל שלחן שלמה ז"ל”, ויש המייחסים אותו לרב רבינוביץ שקינא לכבוד אביו. בין השנים תרל"ז-תר"מ (1877-1880) כיהן כמנהל "כולל קובנה" שהוקם אז תחת חסות אביו.
בשנת תר"מ (1880), התמוטטו עסקיו והוא נאלץ לעזוב את קובנה, ולקבל על עצמו את רבנות העיר מיטאו שבקורלנד.
בקיץ תרמ"ז, עם פטירתו של הרב אברהם יוסף אש שכיהן רשמית כרבו של "בית המדרש הגדול" בניו יורק, והלכה למעשה כרבם של כל יהודי ניו-יורק יוצאי מזרח אירופה, הוקם ועד שהיה אמור לעסוק במינוי רב חדש שיהיה מקובל על כל קהילות יוצאי מזרח אירופה בניו יורק, מעין רב ראשי לניו יורק, שכונה "הרב הכולל". הוועד החליט למנות את אחד מגדולי התורה שבאירופה, בהנחה שאישיות רמת דרג בקנה מידה כלל אירופי תהיה מקובלת על הכל. נוסח מכתב שנשלח לשמונה רבנים מהשורה הראשונה, ובו בקשה שניתן היה לפרשה כהצעה לנמען להתמנות בעצמו כרב כולל, או להמליץ על אישיות בסדר גודל מתאים. הועלתה מועמדותו של רבי צבי הירש רבינוביץ למשרה זו, והוא נהנה מתמיכתם של כמה מגדולי רבני ליטא, כמו אביו, ורבי יוסף דוב סולובייצ'יק. אחדים מרבני אירופה אף טרחו ושלחו מכתב המלצה עבורו לוועד הניו-יורקי: רבי מרדכי גימפל יפה, רבי אלכסנדר משה לפידות, רבי הלל מיליקובסקי רבה של שקלוב, ורבי חיים ברלין שכתב את מכתבו גם בשם אביו הנצי"ב מוולוז'ין. למעשה נבחר לבסוף מועמד אחר, הרב יעקב יוסף, שהיה רבה הראשון והאחרון של העיר ניו יורק.
לאחר גניזת רעיון הרבנות בניו יורק, התקבל בשנת תרמ"ט כמו"צ ומגיד דמתא בווילנה ועבר להתגורר בה. בשנת תרנ"ב 1892, השתתף בישיבת גדולי ליטא שבה הוחלט על סגירת ישיבת וולוז'ין.
בשנת תרנ"ה לאחר פטירת אשתו הראשונה, נישא בשנית להֶנָה, בתו של הרב יחזקאל רוטנר מהורדנה.
עם פטירת אביו בחודש אדר תרנ"ו (1896), התמנה כרבה הראשי של קובנה. בשל התנגדותו לתנועת המוסר, ייסד בקובנה ישיבה נוספת על ישיבת כנסת ישראל שהייתה פעילה בפרבר סלובודקה, ושראשיה נמנו על אנשי תנועת המוסר. את הישיבה החדשה קרא על שם אביו המנוח, "ישיבת כנסת בית יצחק".
רבי צבי הירש רבינוביץ כיהן כרבה של קובנה עד לפטירתו בב' בשבט תר"ע, 12 בינואר 1910.
הוא היה גאון וידען, וחידש חידושים רבים בכל מקצועות התורה, אך כמעט כולם אבדו בעת מלחמת העולם הראשונה, מלבד כמה תשובות הלכתיות שלו שנדפסו בספרו של אביו "עין יצחק", שרדו רק כתבים בודדים ממנו והודפסו במהדורות חדשות של ספרי השו"ת של אביו, ובכתבי עת תורניים.
לקריאה נוספת

הרב יחיאל יעקב וינברג, ר' יצחק אלחנן ספקטור, בתוך: לפרקים, מהדורת ירושלים תשס"ג, עמ' קיז-קכה.
מ. ש. שפירא, ר' צבי הירש רבינוביץ, בתוך: תלפיות, שנה ג', ניו יורק, תש"ז, עמ' 81 ואילך.
משה צינוביץ, ר' צבי רבינוביץ רבה של קובנה, בתוך: אישים וקהילות, תל אביב, תש"ן. עמ' 151–153.
הערות שוליים

↑  "משה רם", תוכחת מגולה, מיינץ, תרל"ו, באתר היברובוקס
↑  נוסח המכתב המלא פורסם בכתב העת "נר המערבי", שנה א גיליון יא, ניו יורק 1897, עמ' 9-10. נדפס גם אצל יהודה דוד אייזנשטיין, אוצר זכרונותי, ניו יורק, תר"צ, עמ' 257-258.
↑  לפי הרב שמואל גריינמן, חפץ חיים על התורה, בני ברק, תשי"ז. על ספר במדבר כז, כב, הערה א, כן נבחר הרב רבינוביץ לתפקיד אך סירב להתמנות בפועל לרבנות ניו יורק, ראו שם את טיעוניו, גרסה זו אינה מתיישבת עם תיאור סדר ההתרחשויות המופיע בספרו של הרב חיים קרלינסקי, הראשון לשושלת בריסק, ירושלים: מהדורה חדשה, תשס"ד, עמ' 393–396.
↑  ידידו הרב חיים הלר, לחקרי הלכות - ב, פיעטרקוב תרצ"ב, עמ' קט, באתר היברובוקס
| --- | --- |
בקרת זהויות :  NLI: 987007303845905171  ISNI: 0000 0004 0213 2293  VIAF: 297461217   WorldCat (עם VIAF): 297461217
קלוד פרנק

| --- | --- |
אין תמונה חופשית
 לידה:  24 בדצמבר 1925 נירנברג, רפובליקת ויימאר 
 פטירה:  27 בדצמבר 2014 (בגיל 89) ניו יורק, ארצות הברית 
 מוקד פעילות:  גרמניה, ארצות הברית 
 שפה מועדפת:  גרמנית 
 כלי נגינה:  פסנתר 
 בן או בת זוג:  Lilian Kallir 
 צאצאים:  Pamela Frank 
 פרופיל ב-IMDb
 
קלוד פרנק (באנגלית: Claude Frank;‏ 24 בדצמבר 1925 – 27 בדצמבר 2014) היה פסנתרן אמריקאי-יהודי. הקריירה שלו כוללת הופעות עם מיטב התזמורות הגדולות בעולם, הופעות בפסטיבלים החשובים ורסיטלים חשובים ברחבי העולם.
חייו

פרנק גדל בנירנברג עד גיל 12. לאחר מכן הצטרף לאביו בבריסל. מהר מאוד הוא עבר לפריז שם למד בקונסרבטוריון המקומי. הכיבוש הגרמני דחק בו לעזוב את צרפת בשנת 1940 לספרד שם שהה באופן בלתי חוקי. הוא הופיע במסיבה של שגריר ברזיל ושם קיבל את האשרה להגיע לארצות הברית על ידי השגריר האמריקאי, שנכח במסיבה. עבד עם ארתור שנאבל וקרל אולריך שנאבל בניו יורק.
למד הלחנה וניצוח באוניברסיטת קולומביה. פריצת דרך בקריירה שלו הייתה בשנת 1959 כשהופיע עם התזמורת הפילהרמונית של ניו יורק לראשונה בניצוחו של ליאונרד ברנשטיין. בטנגלווד הוא למד עם סרגיי קוסביצקי. הופיע ברחבי העולם כסולן במזרח, באוסטרליה, באירופה, בישראל ובדרום אמריקה וכן בקונצרטים של מוזיקה קאמרית. נקודת ציון בקריירה שלו הייתה הקלטת כל 32 הסונטות לפסנתר של בטהובן עבור חברת התקליטים תקליטי RCA בשנת 1971 ונגינה שלהן ברחבי העולם. הוא הופיע עם רעייתו הפסנתרנית ליליאן קליר ואחר כך עם בתו הכנרת פמלה פרנק. פרנק לימד במכון קרטיס למוזיקה בפילדלפיה, פנסילבניה, ונתן כיתות אמן באוניברסיטת ייל, באוניברסיטת דיוק, באוניברסיטת קנזס ובבית הספר לאמנויות בצפון קרוליינה.
פרנק לימד בפקולטה לפסנתר בבית הספר למוזיקה בייל מאז 1973.
נפטר ב-27 בדצמבר 2014.
קישקרש

קישקרש (בהונגרית: Kiskőrös; ביידיש: קישקעריש) היא עיר במחוז באץ'-קישקון, שבמרכז הונגריה.
העיר ממוקמת 22 ק"מ מזרחה לנהר הדנובה ו-110 ק"מ דרומית לבודפשט.
בדומה ליישובים רבים באירופה, גם אוכלוסיית נירמדה קטנה משמעותית בעשרות השנים האחרונות, מ-14,911 תושבים בשנת 1991 עד 13,668 תושבים בשנת 2020.
היסטוריה

ממצאים ארכאולוגיים בעיר מראים כי האזור היה מיושב בתקופת האבן. ארכאולוגים חשפו 161 חפצי מתכת, מתוכם 11 עשויים זהב באזור קישקרש בשנת 2016, ממצאים אלו מתוארכים להתיישבות בתקופת הברונזה התיכונה. בנוסף לתכשיטי ברונזה וזהב, נמצאו פגיון, חניתות, גרזנים וכלי צורף. וכן מטבעות קלטיים מתקופת הברזל המאוחרת (המאה הרביעית לפני הספירה). במאה הראשונה גורשו מהאזור אנשי טרנסדנוביה על ידי הרומאים שהתיישבו באזור.
עדויות ארכאולוגיות מצביעות על כך שסרמטים התיישבו כאן וכן אווארים למשך זמן רב.
המסמכים הכתובים הראשונים המזכירים את קישקרש הם משנת 1277. בשנת 1433 הייתה קרש עיר עצמאית. החיים השלווים של העיירה הגיעו לסיומם במאה ה-16 כאשר הצבא הטורקי כבש את האזור. מכתב שנכתב ב-11 באפריל 1529 המזהיר את הבישוף של האזור מפני התקפות הטורקים. הוא מודיע לבישוף כי קישקרש נהרס על ידי הטורקים ב-8 באפריל יחד עם יישובים אחרים באזור. העיירה חדלה להתקיים במהלך הכיבוש וכונתה "פוסטה". ממסמכים משנת 1702 עולה כי האזור לא היה מיושב לחלוטין.
יישובו מחדש של קישקרש החל אחרי שליאופולד הראשון העניק למשפחה אחת את חבל הארץ ואת האזורים שמסביב על תרומתם להבסת הטורקים. ב-19 במאי 1718 עברו 700 חקלאים סלובקיים לקישקרש. האוכלוסייה באזור הגיעה ל-5,000 עד שנת 1785. ב-1 בינואר 1823 נולד שנדור פטפי בקישרש. במאה ה-20 הפסידה הונגריה בשתי מלחמות העולם ובמהלך שנות השפל הגדול כלכלת הכפר סבלה מאוד. מרבית הכנסות בני הכפר הגיעו מחקלאות (ייצור יין ושיווק פירות). קישקרש החלה להתפתח במהירות בשנות השבעים של המאה ה-20 ונבנו מוסדות תשתית, חינוך, בריאות ורווחה. קישקרש הפכה לעיירה שוב בשנת 1973.
כלכלה ואוכלוסיית העיר

קישקרש ממוקם במרכז אזור ייצור היין הגדול ביותר בהונגריה, "Kunsági borvidék" וההיסטוריה ידועה בייצור יין משובח. האדמה החולית ושעות השמש הגבוהות מספקות את התנאים המושלמים לענבים. גידול יין בקישקרש מוזכר לראשונה במסמכים בכתב מהמאה ה-8.
אחוז גדול מכוח העבודה העירוני מוקדש לתעשיית הענבים והיין באזור.
בקישקרש חיו 15,348 תושבים בשנת 2001. אוכלוסייה הומוגנית עם רוב הונגרי. (95.8% מגיארים, 3.1% סלובקים, 1.4% רומנים, 0.7% גרמנים).
ילידי המקום

שנדור פטפי - המשורר הלאומי ההונגרי.
טיבור שֶר, במקור רובינשטיין; בהונגרית: Scher Tibor; קישקרש, 27 ביולי 1912 – בודפשט, 2 ביולי 1975) היה היסטוריון העת העתיקה, רב, מומחה במדעי יהדות, השפה העברית והמחקר שקשור לעברית, ספרן, דוקטור למדעים היסטוריים (1963).
ערים תאומות

הולנד Krimpen aan den IJssel, הולנד
פינלנד Lapua, פינלנד
סלובקיה Liptovský Mikuláš, סלובקיה
רומניה מרגיטה, רומניה
סלובקיה Nesvady, סלובקיה
גרמניה שטאדטלנגספלד, גרמניה
פולין טרנוב, פולין
הרפובליקה העממית של סין Zhenjiang, הרפובליקה העממית של סין
הערות שוליים

↑  נתוני הכפר באתר הלמ"ס ההונגרי
↑  "Születési bejegyzése a kiskőrösi polgári születési akv. 238/1912. folyószáma alatt". נבדק ב-2020-09-14.
↑  "Halotti bejegyzése a Budapest XI. kerületi polgári halotti akv. 935/1975. folyószáma alatt". נבדק ב-2020-09-14.
↑  Nemzeti Örökség Intézet
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| --- | --- |
בקרת זהויות :  NLI: 987007564325605171  LCCN: n80042254  MusicBrainz: 7d39eb57-6e2b-4021-ad91-e6f9c09d3d6c  VIAF: 143062633   WorldCat (עם VIAF): 143062633
קרוקי

| --- | --- |
סמל קרוקיסמל קרוקי

 מדינה:  ליטא ליטא
 מחוז:  מחוז קובנה
 מחוז משנה:  קדאייני
 גובה:  79 מטרים
 אוכלוסייה:  ‏
  ‑ בעיירה:  841 (2011)
 קואורדינטות:  55°24′N 23°43′E﻿ / ﻿55.400°N 23.717°E﻿ / 55.400; 23.717
 אזור זמן:  UTC+2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד קרוקי(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד קרוקי  he tabBackground:;tabBorder:#aaa;defaultTab:0;
קרוקי (בליטאית: Krakės, קְרַאקֶס; בפולנית: Kroki; ביידיש: קראָק) היא עיירה קטנה במחוז קובנה שבליטא, בה התקיימה עד השואה קהילה יהודית גדולה.
תולדות היישוב

קרוקי נזכרת מהמאה ה-14, ובין המאות ה-16 וה-17 הוקמו בה מנזר וכנסייה.
יהודי קרוקי

בשנת 1897 נמנו בעיירה 1,090 יהודים. בין מלחמות העולם התגוררו בה כ-470 יהודים, ופעלו בה מוסדות דת, חינוך ותרבות יהודיים. בן ציון נטלוביץ' היה רבה של העיר בתחילת המאה ה-20. פעילות יהודית, ובפרט הפעילות הציונית, נאסרה עם סיפוח ליטא לברית המועצות ביוני 1940.
בסוף יוני 1941, לאחר פרוץ מבצע ברברוסה, השתלטו על העיירה ליטאים לאומנים, והחלו לעצור בה יהודים, ולהעבירם לקידן, בה הוצאו להורג. כמו כן, התעללו הליטאים בנכבדי הקהילה המקומית, ובפרט ברבנים. בהמשך, רוכזו יהודי העיירה בגטו בן רחוב אחד שהוקם בה, אליו הובאו גם יהודים נוספים מיישובי הסביבה.
ב-2 בספטמבר 1941 רצחו הליטאים את כל יושבי הגטו שבעיירה ביחד עם יהודי גרינקישוק בכפר הסמוך פשטינוקאי (Pestinukai). לפי דו"ח יגר נרצחו במועד זה 1,145 יהודים, ומהם 448 גברים, 476 נשים ו-221 ילדים.
בית הקברות היהודי של קרוקי.
קובי וייט

| --- | --- |

וייט במדי שיקגו בולס, 2022
 לידה:  16 בפברואר 2000 (בן 24) גולדסבורו, קרוליינה הצפונית, ארצות הברית
 עמדה:  רכז
 גובה:  1.96 מטרים
 מספר:  0
 מכללה:  אוניברסיטת קרוליינה הצפונית
 דראפט:  בחירה שביעית, 2019 שיקגו בולס
 קבוצות כשחקן
 2019–:  שיקגו בולס
 הישגים כשחקן
 חמישיית הרוקיז השנייה של העונה (2020)
אלק ג'קובי "קובי" וייט (באנגלית: Alec Jacoby "Coby" White; נולד ב-16 בפברואר 2000) הוא כדורסלן אמריקאי המשחק בקבוצת שיקגו בולס מליגת ה-NBA, בעמדת הרכז.
נעורים וקריירת תיכונים

וייט נולד בעיר גולדסבורו שבקרוליינה הצפונית, ולמד ב"תיכון גרינפילד" אשר בעיר וילסון הסמוכה. ב-4 עונותיו בקבוצת הכדורסל של התיכון קלע 3,573 נקודות בסך הכול, ובכך הפך לשיאן הנקודות של ליגת התיכונים בקרוליינה הצפונית. בסיום עונתו האחרונה, בה העמיד ממוצעים של 30.7 נקודות, 10.3 ריבאונדים ו-9.2 אסיסטים למשחק, זכה בתואר שחקן התיכונים המצטיין של קרוליינה הצפונית (North Carolina Mr. Basketball) וזומן להשתתף במשחק מקדונלד'ס אול-אמריקן.
בקיץ 2018 השתתף וייט בטורניר אליפות האמריקות בכדורסל עד גיל 18, כחבר נבחרת ארצות הברית, וזכה עמה במדליית הזהב. לאורך הטורניר הוביל את קלעי נבחרתו עם ממוצע של 15.3 נקודות למשחק, ובסיומו נבחר לחמיישיה המצטיינת.
קריירת מכללות

בשנת 2018 החל ללמוד באוניברסיטת קרוליינה הצפונית בצ'אפל היל, והצטרף לקבוצת הכדורסל שלה יחד עם כוכב התיכונים נאסיר ליטל. בעונתו היחידה בליגת המכללות סייע לקבוצתו להעפיל לשמינית גמר טורניר אליפות המכללות (NCAA Sweet Sixteen), עם ממוצעים של 16.1 נקודות, 3.5 ריבאונדים ו-4.1 אסיסטים למשחק.
קריירת משחק ב-NBA

בדראפט ה-NBA‏ 2019 נבחר וייט על ידי שיקגו בולס בבחירה השביעית, מעט לפני חבריו לקבוצה במכללות קמרון ג'ונסון (בחירה 11) ונאסיר ליטל (בחירה 25). לאורך עונתו הראשונה בשיקגו קלע 13.2 נקודות ומסר 2.7 אסיסטים בממוצע למשחק, כמחליפו מהספסל של תומאש סטורנסקי, ובסיומה נבחר לחמישיית הרוקיז השנייה של העונה.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % מהשלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | קרוליינה הצפונית | 35 | 35 | 28.5 | 0.423 | 0.352 | 0.800 | 3.5 | 4.1 | 1.1 | 0.3 | 16.1 |